অস্মিতা সুদ একজন ভারতীয় মডেল এবং অভিনেত্রী। তিনি ২০১১ সালের তেলুগু ছবি ব্রাহ্মী গাদি কথা -তে অভিনয়ের মাধ্যমে অভিনয় জগতে আত্মপ্রকাশ করেন।  সুদ ৪০টিরও সংস্থার বিজ্ঞাপনের মুখ হিসাবে কাজ করেছেন।[ তথ্যসূত্র প্রয়োজন ]  স্টার প্লাসের ফির ভি না মানে... বদতামিজ দিল এবং সোনি টিভির  দিল হি তো হ্যায় -এই দুটি টেলিভিশনব ধারাবাহিকে অভিনয় করেছিলেন।   জীবনের প্রথমার্ধ  অস্মিতা সুদ হিমাচল প্রদেশের সিমলার বাসিন্দা। সে একজন বাণিজ্য স্নাতক।    কর্মজীবন  অফ-গ্রিডের উদ্যোগের সহ-প্রতিষ্ঠাতা। অফ-গ্রিড হল ভারতের এক নতুন প্রযুক্তিগত সঙ্গীত উৎসব, যা অভিনেত্রী অস্মিতা এবং সঙ্গীতপ্রেমী আইনজীবী আমান লাখানির উদ্যোগে সূচিত হয়েছে। কুল্লুতে অনুষ্ঠিত সঙ্গীত উৎসবটি দেখার জন্য সারা দেশ থেকে ৬০০ জনেরও বেশি উৎসুক ব্যক্তি আগমন করেছিলেন।   মডেলিং জীবন  ২০১০ সালের শেষের দিকে চ্যানেল ভির গেট গর্জিয়াস নামক প্রতিযোগিতামূলক টিভি বিনোদন অনুষ্ঠানে অংশগ্রহণের মাধ্যমে সুদ তার মডেলিং জীবন শুরু করেন।  পরে তিনি ২০১১ সালের ফেমিনা মিস ইন্ডিয়া সৌন্দর্য প্রতিযোগিতায় অংশগ্রহণ করেন এবং চূরান্ত পর্বে নির্বাচিত হন।  তিনি একজন পেশাদার প্রশিক্ষিত কত্থক নৃত্যশিল্পী।    চলচ্চিত্র জীবন  তেলুগু ছবি ব্রাহ্মী গাদি কথা (২০১১) -তে  অভিনয়ের মাধ্যমে সুদ তার অভিনয় জীবনের সূচনা করেন।  এই চলচ্চিত্রে অভিনেতা বরুণ সন্দেশ মুখ্য ভূমিকায় অভিনয় করেছেন।[ তথ্যসূত্র প্রয়োজন ] প্রেক্ষাগৃহে এই চলচ্চিত্রটি প্রায় ৫০ দিন অবধি চালু ছিল।  ২০১৩ সালে, সুদ ভিক্টরি  নামক চলচ্চিত্রে অভিনয়ের মাধ্যমে কন্নড় চলচ্চিত্র জগতে আত্মপ্রকাশ করেন। এই চলচ্চিত্রে অভিনেতা শরণ প্রধান ভূমিকায় অভিনয় করেছেন। এরপর ৫ সুন্দরীকাল নামক চলচ্চিত্রে অভিনয়ের মাধ্যমে তিনি মালয়ালম চলচ্চিত্র জগতে আত্মপ্রকাশ করেন। এই চলচ্চিত্রে তিনি অমি নামক একজন মুসলিম মেয়ে  চরিত্রে অভিনয় করেন, যার অল্প বয়সে বিয়ে হয়ে যায়।   এরপর তাকে তেলুগু চলচ্চিত্র আদু মাগাদ্র বুজ্জিতে অভিনেতা সুধীর বাবুর বিপরীতে অভিনয় করতে দেখা যায়।[ তথ্যসূত্র প্রয়োজন ]এই  ছবিতে অস্মিতা সুদ ইন্দু নামক এক চঞ্চল ও প্রানোচ্ছল কলেজ পড়ুয়ার চরিত্রে অভিনয় করেছিলেন।  সুদের পরবর্তী মুক্তিপ্রাপ্ত ছবি হল আ আইডুগুরু (২০১৪), যেখানে তাকে একজন পুলিশ অফিসারের চরিত্রে দেখা গিয়েছিল।  এরপর তিনি ওকে  নামক চলচ্চিত্রে অভিনয় করেন। ২০১৫ সালে তিনি তার দ্বিতীয় মালায়ালাম চলচ্চিত্র লুক্কা ছুপির চিত্রগ্রহনের কাজ শুরু করেন।    টেলিভিশন  তিনি স্টার প্লাসের হিন্দি টেলিভিশন ধারাবাহিক শো ফির ভি না মানে...বদতামিজ দিল -তে মুখ্য চরিত্রে অভিনয় করেছেন করেছেন। এই ধারাবাহিকে তিনি অভিনেতা  পার্ল ভি পুরির সাথে জুটি বেঁধেছিলেন। তার অভিনীত চরিত্রের নাম ছিল মেহের পুরোহিত। স্টার প্লাসের কেয়ামত কি রাত নামক অতিপ্রাকৃতিক ধর্মী ধারাবাহিকে তার মুখ্য নায়িকা গৌরী চরিত্রে অভিনয় করার কথা ছিল, কিন্তু পরে করিশ্মা তান্নাকে এই চরিত্রে অভিনয়ের জন্য চূড়ান্ত করা হয়। ২০১৮ সালে, তাকে সনি টিভির দিল হি তো হ্যায় ধারাবাহিকে সেতু চরিত্রে দেখা গিয়েছিল, যা ২০২০ সালে শেষ হয়েছিল।  ২০২২ সালের নভেম্বর থেকে ২০২৩ সালের ফেব্রুয়ারি পর্যন্ত, তিনি অভিনেতা গৌরব এস বাজাজ অভিনীত দঙ্গল টিভি চ্যানেলের ধারাবাহিক জনম জনম কা সাথ  -এ  ত্রিশলা নামে নেতিবাচক চরিত্রে অভিনয় করেছিলেন।    সঙ্গীত ভিডিও  তিনি অক্ষয় কুমারের সাথে ফিলহাল (২০১৯) মিউজিক ভিডিওতে উপস্থিত হয়েছিলেন।    চলচ্চিত্র তালিকা    চলচ্চিত্র  বছর শিরোনাম ভূমিকা ভাষা মন্তব্য ২০১১ ব্রাহ্মী গাদি কথা মায়া / শ্বেতা তেলুগু তেলুগু অভিষেক চলচ্চিত্র ২০১৩ বিজয় প্রিয়া কন্নড় কন্নড় অভিষেক চলচ্চিত্র ৫ সুন্দরীকাল আমি মালায়ালাম মালায়ালাম অভিষেক চলচ্চিত্র আদু মাগাদ্রা বুজ্জি ইন্দু তেলুগু ২০১৪ ওকে বুজ্জি আ আ আইডুগুরু পুলিশ অফিসার  আদ্যাক্ষা কল্যাণী কন্নড় অতিথি উপস্থিতি ২০১৫ লুক্কা চুপি রাধিকা মালায়ালাম ২০১৮ বিজয় ২ প্রিয়া কন্নড়   টেলিভিশন অনুষ্ঠান  বছর শিরোনাম ভূমিকা ভাষা চ্যানেল ২০১০ গেট গর্জিয়াস প্রতিযোগী হিন্দি চ্যানেল ভি ২০১৫ ফির ভি না মানে... বাদতামিজ দিল মেহের পুরোহিত স্টার প্লাস ২০১৮–২০২০ দিল হি তো হ্যায় শ্বেতা "সেতু" পাঠক সনি টিভি / এএলটি বালাজি ২০২২–২০২৩ জনম জনম কা সাথ  ত্রিশলা দঙ্গল   ওয়েব সিরিজ  বছর শিরোনাম ভূমিকা প্ল্যাটফর্ম মন্তব্য  ২০২০ পয়জন ২ টিনা জি৫ প্রথম ওয়েব সিরিজ    সঙ্গীত ভিডিও  বছর গান গায়ক সহ-অভিনেতা ২০১৯ ফিলহাল বি প্রাক অক্ষয় কুমার   তথ্যসূত্র   বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিমাচল প্রদেশের অভিনেত্রী বিষয়শ্রেণী:শিমলার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি)